# Adolfas Narbutas

### Straipsnis iš Vikipedijos, laisvosios enciklopedijos.

Adolfas Narbutas

Adolfas Narbutas (1913 m. birželio 1 d. Darbėnuose, Kretingos apskr. – 1984 m. birželio 25 d. Santa Monicoje, CA – JAV), pedagogas, dainininkas, vargonininkas, chorvedys.

## [taisyti] Biografija

Turėdamas didelį potraukį dainai ir muzikai, 1934 įstojo į Klaipėdos muzikos mokyklą, kur pas Stepą Sodeiką mokėsi dainuoti, o pas J. Karosą muzikos teorijos. 1935 – 1940 buvo Lietuvos kariuomenės 6-ojo pėstininkų pulko chormeisteris.

Nuo 1940 mokėsi Vilniaus muzikos mokykloje, 1940 – 1941 buvo Vilniaus 6-osios vidurinės amatų mokyklos, o 1941 – 1943 Vilniaus aukštesniosios prekybos mokyklos muzikos ir dainavimo mokytojas. Pasitraukęs į Vokietiją, 1945 – 1947 gyveno Meerbecko lietuvių stovykloje. Keletą metų dainavimą studijavo pas prof. Kornilovą, vadovavo stovyklos chorams, dainų ir šokių ansambliui, kuris daug koncertavo lietuvių stovyklose, dėstė muziką lietuvių gimnazijoje ir vargonininkavo. Atvykęs į Kanadą, 1948 apsigyveno Toronte, ON, ir pradėjo vargonininkauti Šv. Jono lietuvių parapijoje, vadovavo vyrų ir Kanados LB mišriajam chorui. 1954 persikėlė į JAV – Los Angeles, CA, vadovavo S. Šimkaus chorui, vargonininkavo Šv. Kazimiero parapijoje, nuo 1958 mokytojavo šeštadieninėje lietuvių mokykloje, talkino O. Razutienės vadovaujamam jaunimo ansambliui ir įvairiems kultūros renginiams. Yra sukūręs ir harmonizavęs lietuvių liaudies dainų, parašęs tekstų dainoms.

## [taisyti] Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.

Rodomas puslapis "http://lt.wikipedia.org../../../a/d/o/Adolfas_Narbutas_88c6.html"

Kategorijos: Lietuvos chorvedžiai | Lietuvos dainininkai | Lietuvos pedagogai | Lietuvos vargonininkai

##### Views

- Straipsnis
- Aptarimas
- Dabartinė versija

##### Paieška